open-index/open-wikipedia-markdown huggingface dataset:
הירקודונתיים

**הירקודונתיים** (שם מדעי: Hyracodontidae) היא משפחה נכחדת של מפריטי פרסה שנכחדו שחיו בתקופות אאוקן עד מיוקן, לפני 26–55.8 מיליון שנה.

בני משפחה זו היו יונקים בינוניים עד גדולים בעלי רגליים וצווארים ארוכים, שחיו באמריקה הצפונית, אירופה ואסיה, וניזונו מעשבים ועלים. הם דמו במראם לקרנפים, אך היו חסרי קרניים וחלקם היו קטנים בהרבה. הם שגשגו במיוחד ביערות הגשם שהיו בעבר באזורים של קזחסטן, פקיסטן ודרום סין, ונראה שהיגרו מערבה עד לגרמניה.

הגדול בבני הקבוצה היה יונק היבשה הגדול מכל הזמנים - הפרצרתריום, ששקל מעל 20 טונות ואורכו הגיע לשמונה מטרים. האורטינותריום הקדום יותר דמה לו בגודלו.

## מיון
*תת-משפחה Hyrachyinae
*תת-משפחה אינדריקותריים (Indricotheriinae)
*תת-משפחה Hyracodontinae
*תת-משפחה Triplopodinae
*תת-משפחה Eggysodontinae

## קישורים חיצוניים

[ימין|ממוזער|שלד של [פרצרתריום - כנראה היונק הכבד ביותר שהלך על פני האדמה]]

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1879
קטגוריה:טקסונים שתוארו בידי אדוארד דרינקר קופ
LG G6

**LG G6** (בתעתיק לעברית: אל־ג'י ג'י 6) הוא טלפון חכם שפותח על ידי חברת LG. המכשיר הוכרז ב־26 בפברואר 2017 בכנס MWC, כיורשו של LG G5. ה־G6 נבדל מקודמיו בתצוגה שלו, אשר מציגה יחס גובה־רוחב של 18:9 לעומת הדגמים הקודמים שהציגו ביחס 16:9. ב־19 ביוני 2017 הוכרז ה־LG G6+, עם 6GB זיכרון נדיף ו־128GB אחסון.

## תכונות
### חומרה
ה־G6 כולל שלדה מלבנית העשויה מאלומיניום ומסך אחורי העשוי מזכוכית. המכשיר עמיד במים ואבק והוא זמין בצבעים שחור, לבן וכסוף. המסך LCD ברזולוציית 1440p. חברת LG הצהירה כי היא התכוונה לבנות את הטלפון בעל מסך גדול אך שיהיה נוח. תצוגת הטלפון היא 1:2 (18:9) בניגוד לשאר מכשירי ה־LG G. עובי המכשיר קטן במקצת מעובי G5. מערכת השבבים היא Qualcomm Snapdragon 821-on-chip בעלת 4GB של זיכרון RAM. הטלפון מוצע בשתי גרסאות שונות של נפח אחסון – 32GB או 64GB. לעומת זאת, גרסת הפלוס מכילה 6GB של זיכרון RAM ונפח אחסון של 128GB. הדגמים של ארצות הברית תומכים בטעינה אלחוטית. בדומה ל־G5, ה־G6 כולל 2 מצלמות כפולות אחוריות, עם חיישנים סטנדרטיים וזווית רחבה, המצלמה האחורית בעלת 13 מגה פיקסל.

### תוכנה
מערכת ההפעלה המקורית של ה־G6 היא מערכת אנדרואיד 7.0 מרשמלו ו־LG UX. נכון לדצמבר 2019 ניתן לשדרג את המערכת לאנדרואיד 9. המכשיר מאפשר מצב "דולק תמיד" המציג שעון והודעות על המסך גם כאשר המכשיר במצב המתנה. למכשיר יכולת להפוך תמונות ביחס לגודל המסך.

## קישורים חיצוניים

* 
* 

## הערות שוליים

קטגוריה:טלפונים חכמים מסדרת G של LG
קטגוריה:מכשירים שהושקו ב-2017
מעגלי סחר עליונים

**מעגלי סחר עליונים** (באנגלית: Top Trading Cycle; TTC) הוא אלגוריתם להקצאת פריטים ללא שימוש בכסף. האלגוריתם פותח על ידי דייוויד גייל ופורסם על ידי הרברט סקרף ולויד שפלי.

## דוגמה לאלגוריתם
עקרונות אלגוריתם ה- TTC מוצגים על ידי הדוגמה להלן משוק הדיור. ישנם n סטודנטים המתגוררים במעונות הסטודנטים. כל תלמיד גר לבדו בבית יחיד. לכל תלמיד יש יחס העדפה לגבי כל הבתים, ומספר תלמידים מעדיפים את הבתים שהוקצו לתלמידים אחרים על פני אלו שברשותם. כלומר ההקצאת הבתים אינה בהכרח יעילה. מצב זה עשוי להוביל לחילופים הדדים שיועילו לשני הצדדים. לדוגמה, אם תלמיד א' מעדיף את הבית שהוקצה לתלמיד ב' ולהפך, שניהם יפיקו תועלת מהחלפת הבתים ביניהם. אם כך, מטרת האלגוריתם היא למצוא הקצאה חדשה של בתים לתלמידים, כך שכל החילופים ההדדיים שמועילים לשני הצדדים יתממשו. כלומר, מצב בו תלמידים לא יוכלו לשפר יחד את מצבם על ידי החלפת הבתים ביניהם.

האלגוריתם פועל באופן הבא:
# לשאול כל סוכן מהי הבחירה המועדפת עליו - מהו הבית המועדף.
# לצייר חץ מהסוכן i לסוכן המכונה \operatorname{Top}(i), שמחזיק את הבית המועדף על סוכן i.
# יש לפחות מעגל אחד בתרשים (ייתכן מעגל באורך 1, אם סוכן i כלשהו מחזיק בבית המועדף עליו).
# ליישם את המעגל שנוצר. כלומר, להקצות מחדש כל בית לסוכן שמצביע עליו.
# להסיר מהתרשים את הסוכנים שמוערבים במעגל שנוצר.
# אם נותרו סוכנים בתרשים, חוזרים לשלב 1.
האלגוריתם הוא סופי, מכיוון שבכל שלב אנו מסירים לפחות סוכן אחד.

לדוגמה, נניח העדפות סוכנים כדלקמן (רק ארבע העדפות העליונות רלוונטיות להדגמה):

בשלב הראשון, קיים רק מעגל סחר אחד והוא של סוכן 3 אשר מעדיף לשמור על ביתו הנוכחי. אם כך סוכן 3 עוזב את השוק וכן בית מספר 3.

בשלב השני, מכיוון שבית 3 יצא מהשוק, הבית המועדף על סוכן 1 הוא בית 2, הבית המועדף על סוכן 2 הוא בית 5 ושל סוכן 5 הוא בית 1. לפיכך, נוצר מעגל סחר עליון {1,2,5} כך שכל השלושה מקבלים את העדפתם העליונה ועוזבים את השוק.

בשלב השלישי, נוצר מעגל סחר עליון {4,6} והסוכנים 4 ו-6 מחליפים ביניהם בתים.

אם כך, לא נותרו סוכנים והמשחק נגמר. ההקצאה הסופית היא:

הקצאה זו היא יציבה, מכיוון שאף קואליציה (כלומר קבוצת סוכנים) לא יכולה לשפר את מצבה על ידי מסחר הדדי.

דוגמה נוספת לשימוש באלגוריתם: נניח 7 רופאים שהוקצו למשמרות ערב; כל רופא מוקצה למשמרת אחת בשבוע. חלק מהרופאים מעדיפים משמרות שניתנו לרופאים אחרים. גם בדוגמה זו האלגוריתם יכול להשיג רווחה חברתית מרבית.

## אמינות
TTC הוא מנגנון אמין כך שאמירת העדפות אמיתיות היא אסטרטגיה דומיננטית.

## הרחבות
זהו המנגנון היחיד שעונה על דרישות הרציונליות של הפרט, יעילות פארטו ואמירת אמת, דבר ההופך אותו לכלי הקצאה מרכזי בבעיות רלוונטיות.

להלן הרחבות חשובות של המנגנון:

1. השימוש במנגנון הורחב למצבים בהם יש תחלופת סטודנטים - ישנם סטודנטים בעלי בית, סטודנטים חדשים וחדרים שהתפנו.

2. השימוש במנגנון הורחב לשיבוץ בתי ספר. המנגנון אומץ בשנת 2012 בניו אורלינס בבתי הספר המחוזיים.

3. השימוש במנגנון הורחב לשיבוץ השתלות כליה. המנגנון המורחב נקרא שרשאות ומעגלי סחר עליונים (TTCC).

## הערות שוליים

קטגוריה:תורת המשחקים
מרינה, נסיכת יוון ודנמרק

**מרינה, נסיכת יוון ודנמרק** (ביוונית: **Πριγκίπισσα Μαρίνα της Ελλάδας**)  (13 בדצמבר 1906 – 27 באוגוסט 1968), הייתה נכדתו של גאורגיוס הראשון, מלך היוונים ואשתו של הנסיך ג'ורג', דוכס קנט.

## ביוגרפיה
מרינה נולדה ב-13 בדצמבר 1906 באתונה, לניקולאס, נסיך יוון ודנמרק, בנו של גאורגיוס הראשון, מלך היוונים ולילנה ולדימירובנה, הנסיכה הגדולה של רוסיה, בתם של ולדימיר אלכסנדרוביץ', הנסיך הגדול של רוסיה ומריה, דוכסית מקלנבורג-שוורין. סנדקיה היו סבה גאורגיוס הראשון, מלך היוונים, אדוארד השביעי, מלך הממלכה המאוחדת, מרי, נסיכת ויילס, דודיה אנדראס, נסיך יוון ודנמרק, בוריס ולדימירוביץ, הנסיך הגדול של רוסיה וויקטוריה מליטה, נסיכת סקסה-קובורג-גותה.

ב-29 בנובמבר 1934 התחתנה מרינה עם הנסיך ג'ורג', דוכס קנט, בנו של ג'ורג' החמישי, מלך הממלכה המאוחדת, ושמונת השושבינות שלה היו בנות דודיה, אירנה, אוגניה ואלקטרינה, נסיכות יוון ודנמרק, וקירה קירילובנה, הנסיכה הגדולה של רוסיה, יוליאנה, נסיכת הולנד, אחייניתו של בעלה אליזבת, נסיכת יורק, ובני הדודים של בעלה ליידי איריס מאונטבאטן וליידי מרי קיימברידג'.

בשנת 1942 נהרג בעלה בהתרסקות מטוס בסקוטלנד, במהלך שירותו בחיל האוויר המלכותי, ובמהלך מלחמת העולם השנייה הוכשרה מרינה כאחות במשך שלושה חודשים תחת השם הבדוי "האחות קיי", ולאחר מכן היא שירתה כאחות אזרחית.

מרינה הייתה נשיאת אליפות וימבלדון באצטדיוני הטניס בווימבלדון במשך 26 שנים, ונשיאת המכון הלאומי המלכותי לסירות הצלה משנת 1943 ועד מותה, ובשנת 1967 היא זכתה במדליית הזהב של RNLI לציון תרומה זו. בשנת 1947 התחתן בן דודה פיליפוס, נסיך יוון ודנמרק, שקיבל את התואר דוכס אדינבורו, עם הנסיכה אליזבת מוויילס, בתו של ג'ורג' השישי, מלך הממלכה המאוחדת.

בשנת 1952 ביקרה מרינה גם בסראוואק (אז מושבת כתר בריטית), שם הניחה את אבן היסוד של קתדרלת סנט תומאס בקוצ'ינג. היא גם ביקרה במחנה באטו לינטנג, מחנה מעצר יפני במלחמת העולם השנייה שהוסב למכללה להכשרת מורים, ובעיר סיבו, שם פתחה את מחלקת האשפוז בבית החולים לאו קנג האו. במרץ 1957, כאשר חוף הזהב (מאוחר יותר גאנה) - קיבלה עצמאות מבריטניה, מונתה מרינה לייצג את המלכה בחגיגות, וחמישים שנה לאחר מכן, ביום השנה ה-50 לעצמאות גאנה, יהיה זה בנה, הנסיך אדוארד, דוכס קנט, שימונה על ידי המלכה לייצגה.

מרינה זכתה במקום ברשימת הטובים ביותר בהיכל התהילה הבינלאומי בשנת 1960, יחד עם הנסיכה גרייס ממונקו, פטרישיה לופז-וילשאו ומרלה אוברון.

בספטמבר 1966, כאשר הפרוטקטורט הבריטי של בצ'ואנאלנד הפך לרפובליקה החדשה של בוטסואנה, מונתה מרינה שוב לייצג את המלכה בחגיגות, ובית החולים הציבורי הראשי בגאבורונה, בירת בוצואנה, נקרא "בית החולים הנסיכה מרינה".

ב-27 באוגוסט 1968 מתה מרינה בביתה בארמון קנזינגטון, לונדון, והלווייתה הייתה הטקס הציבורי האחרון שהשתתף בה גיסה אדוארד, דוכס וינדזור.

## משפחתה
ב-29 בנובמבר 1934 התחתנה מרינה עם הנסיך ג'ורג', דוכס קנט, ממנו נולדו לה 3 ילדים:
* הנסיך אדוארד, דוכס קנט (נולד ב-9 באוקטובר 1935)
* הנסיכה אלכסנדרה מקנט (נולדה ב-25 בדצמבר 1936)
* הנסיך מייקל מקנט (נולד ב-4 ביולי 1942)

## אילן יוחסין

## קישורים חיצוניים

* 

קטגוריה:אצולה יוונית
קטגוריה:בית שלזוויג-הולשטיין-זונדרבורג-גליקסבורג
קטגוריה:מעוטרי מסדר השמש של פרו
קטגוריה:ילידות 1906
קטגוריה:יוונים שנולדו ב-1906
קטגוריה:בריטיות שנפטרו ב-1968
קטגוריה:בריטים שנפטרו ב-1968
קרלוס הוגו, דוכס פארמה

**קרלוס הוגו, דוכס פארמה** (בספרדית: **Carlos Hugo de Borbón**; 8 באפריל 1930 – 18 באוגוסט 2010), היה ראש בית בורבון-פארמה משנת 1977 ועד מותו. קרלוס הוגו היה קרליסט, וטען לזכותו לכתר ספרד. נישואיו לאיריינה, נסיכת הולנד בשנת 1964 גרמו למשבר חוקתי בהולנד.

## ביוגרפיה
קרלוס הוגו נולד ב-8 באפריל 1930 בפריז, לסאווריו, נסיך בורבון-פארמה ולמדלן בורבון-בוסה בתם של ז'ורז' דה בורבון, רוזן לינייר ומארי ז'אן דה קרט דה קיליאן. בשנת 1952 טען אביו לזכותו על כס המלוכה הספרדי כ"חבייר הראשון" כיורש הענף הקרליסטי, אך הדיקטטור הספרדי פרנסיסקו פרנקו התעלם ממנו, ובחר אחר כך בחואן קרלוס, נסיך אסטוריאס להיות יורשו. ב-5 במאי 1957 הכריז אביו על קרלוס הוגו כנסיך אסטוריאס ודוכס סן חיימה, ובפברואר 1964 נטל קרלוס הוגו את התואר דוכס מדריד.

במהלך שהותו במדריד פגש קרלוס הוגו את איריינה, נסיכת הולנד, בתם של ברנהרד, נסיך ליפה-ביסטרפלד ויוליאנה, מלכת הולנד, אשר הגיעה לספרד ללמוד ספרדית. בשנת 1963 המירה איריינה את דתה מנצרות פרוטסטנטית לנצרות הקתולית בחשאיות, ודבר זה התגלה לראשונה כאשר צלם של עיתון מקומי באמסטרדם פרסם תמונה שלה בכנסייה קתולית. אמה התנגדה לקרלוס הוגו, ומערכת יחסים זו הביאה את הנסיכה להיות במרכז תשומת לב התקשורת העולמית. 

ב-29 באפריל 1964 התחתנו קרלוס הוגו ואיריינה ברומא, אולם אף אחד מבני משפחת המלוכה ההולנדית לא הגיעה לחתונה. בני הזוג התגוררו במדריד, ונולדו להם ארבעה ילדים, שני בנים ושתי בנות. לאחר החתונה היו בני הזוג פעילים בקבוצות ימין, אולם עם הזמן עברו לאהוד קבוצות שמאלניות, ובשל כך גורשו בשנת 1977 מספרד. באותה שנה מת אביו סאווריו, נסיך בורבון-פארמה, וקרלוס הוגו ירש את תאריו. בסוף שנת 1977 הותר לקרלוס הוגו לחזור לספרד, ובתחילת 1978 קיבלה גם איריינה לחזור לביתה. בשנת 1979 נטש קרלוס הוגו את טענותיו לכתר ספרד, ובשנת 1980 פרש מהחיים הפוליטיים. בשנת 1981 התגרש קרלוס הוגו מאשתו, והיא חזרה להתגורר בהולנד, בעוד קרלוס הוגו המשיך להתגורר בספרד.

בשנת 2002 תרם קרלוס הוגו את הארכיון של ביתו לארכיונים ההיסטוריים הלאומיים של ספרד, ובשנת 2003 הוא נטל לעצמו את התואר "רוזן מונטמוליין". בפברואר 2008 נחשף כי קרלוס הוגו חולה בסרטן, וב-18 באוגוסט 2010 הוא מת בביתו בברצלונה.

## משפחתו
ב-29 באפריל 1964 התחתן קרלוס הוגו עם איריינה, נסיכת הולנד, בתם של ברנהרד, נסיך ליפה-ביסטרפלד, ויוליאנה, מלכת הולנד, ממנה נולדו לו 4 ילדים:
* הנסיך קרלוס, דוכס פארמה (נולד ב-1970)
* הנסיכה מרגריטה, רוזנת קולורנו (נולדה ב-1972)
* הנסיך חיימה, רוזן בארדי (נולד ב-1972)
* הנסיכה קרולינה, מרקיזת סאלה (נולדה ב-1974)

## אילן יוחסין

## קישורים חיצוניים

* 

קטגוריה:בית בורבון
קטגוריה:ספרדים שנולדו ב-1930
קטגוריה:ספרדים שנפטרו ב-2010
פרד (כדורגלן, 1993)

**פרדריקו רודריגס דה פאולה סנטוס** (נולד ב-5 במרץ 1993) הידוע בקיצור כ**פרד**, הוא כדורגלן ברזילאי המשחק בעמדת הקשר בפנרבחצ'ה.

## קריירת מועדונים

ב-26 ביוני 2013, פרד נרכש על ידי קבוצת שחטאר דונייצק מהליגה האוקראינית בעבור סכום של כ-15 מיליון אירו. כבר בהופעת הבכורה שלו במדי הקבוצה, כבש צמד בניצחון 1–3 במסגרת הסופר קאפ האוקראיני על צ'רנומורץ אודסה וזכה עם קבוצתו בתואר ראשון.

עקב המשבר באוקראינה, פרד היה אחד מששת שחקני שחטאר שסירבו לחזור לעיר דונצק למשחק ההכנה של הקבוצה לעונה החדשה נגד ליון, שנערך בצרפת.

ב-21 בפברואר 2018 פרד כבש את שערו הראשון במסגרת אירופאית נגד רומא, השער נכבש מבעיטה חופשית והקנה לקבוצתו יתרון ביתי 1–2 לקראת מפגש הגומלין בין שתי הקבוצות במסגרת שלב שמינית הגמר של ליגת האלופות.

ב-21 ביוני 2018 חתם פרד ל-5 שנים במנצ'סטר יונייטד תמורת 55 מיליון יורו. את הופעת הבכורה שלו במועדון רשם ב-10 באוגוסט בניצחון הבית 1–2 על לסטר במסגרת המשחק הפותח של הפרמייר ליג.

## קריירה בינלאומית

עקב פציעתו של לואיס גוסטבו, פרד זומן לראשונה לנבחרת הבוגרת של ברזיל כאחד משחקני הסגל לקראת הקופה אמריקה של שנת 2015, שבו פתח בהרכב בשני המשחקים הראשונים בשלב הבתים.

נכלל בסגל נבחרת ברזיל לטורניר מונדיאל 2022.

## תארים
### קבוצתיים
;אינטרנסיונל
* אליפות גאוצ'ו: (2): 2012, 2013
* גביע רקופה סודאמריקנה (1): 2012

;שחטאר דונייצק
* אליפות אוקראינה: (3): 2013/14, 2016/2017, 2017/2018
* הגביע האוקראיני (3): 2015/16, 2016/2017, 2017/2018
* הסופר קאפ האוקראיני (4): 2013, 2014, 2015, 2017

;מנצ'סטר יונייטד
* גביע הליגה האנגלית (1): 2022/2023

## קישורים חיצוניים

* 

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:בלו הוריזונטה: כדורגלנים
קטגוריה:כדורגלני אינטרנסיונל
קטגוריה:כדורגלני שחטאר דונצק
קטגוריה:כדורגלני מנצ'סטר יונייטד
קטגוריה:כדורגלני פנרבחצ'ה
קטגוריה:כדורגלני נבחרת ברזיל
קטגוריה:כדורגלני קופה אמריקה 2015
קטגוריה:כדורגלני מונדיאל 2018
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלנים שהורשעו באימרוץ
קטגוריה:ברזילאים שנולדו ב-1993
בית ממכר עתיקות (סרט, 1934)

**בית ממכר עתיקות** (באנגלית: **The Old Curiosity Shop**) הוא סרט דרמה בריטי משנת 1934 בבימויו של תומאס בנטלי, ובכיכובם של איליין בנסון, בן ובסטר והיי פטרי. הסרט הוא עיבוד לרומן "בית ממכר עתיקות" מאת צ'ארלס דיקנס.

## הפקה
הסרט הופק על ידי "British International Pictures", אחד משני אולפני הקולנוע הבריטים הבולטים ביותר באותה עת. בנטלי היה אז במאי מבוסס היטב שעבד על אחדים מסרטי הקולנוע ההיסטוריים של האולפן במהלך העשור. הוא ביים קודם לכן מספר עיבודים לרומנים של דיקנס בתקופת הראינוע, אבל סרט זה הוא הסרט המדבר היחיד שביים לפי ספרי דיקנס. הסרט ביקש להשיג אפקט "ציורי" בפרשנות של היצירה המקורית. בעקבות ההצגה של האלמנטים הגרוטסקיים ברומן של דיקנס הוא תואר כ"סיוט אקספרסיוניסטי".

## צוות השחקנים
* איליין בנסון – נל
* בן ובסטר – הסבא
* היי פטרי – קווילפ
* ביאטריקס תומסון – אשתו של קווילפ
* גיב מקלכלין – סמפסון בראס
* לילי לונג – סאלי בראס
* רג'ינלס פורדל – דיק סוויבלר
* פולי וורד – המרקיזה
* ג'יימס הרקורט – הג'נטלמן הרווק
* ג'. פישר וייט – מנהל בית הספר
* דיק טוב – קודין
* רודי יוז – שורט
* איימי ונס – גברת ג'רלי
* פיטר פנרוז – קיט
* ויק פילמר – טום סקוט

## לקריאה נוספת

* Harper, Sue. *Picturing the Past: The Rise and Fall of the British Costume Film*. British Film Institute, 1994.


## קישורים חיצוניים

## הערות שוליים

קטגוריה:סרטים המבוססים על בית ממכר עתיקות
קטגוריה:סרטי דרמה בריטיים
קטגוריה:סרטי שחור-לבן בריטיים
קטגוריה:סרטים באנגלית
קטגוריה:סרטים בריטיים משנת 1934
אלכסנדר גרישצ'וק

**אלכסנדר גרישצ'וק** (ברוסית: **Александр Грищук**; נולד ב-31 באוקטובר 1983 במוסקבה, שבברית המועצות) הוא שחמטאי רוסי בדרגת רב-אמן. הוא הגיע לגמר תחרות המועמדים לאליפות העולם 2012, אלוף העולם בשחמט בזק בשנים 2006, 2012 ו-2015.

הוא נשוי לקטרינה לגנו ולהם שלושה ילדים במשותף. לפני זה היה נשוי לנטליה ז'וקובה. ז'וקובה כמו לגנו היא שחמטאית אוקראינית בדרגת רב-אמן.

נכון לספטמבר 2025, מדורג במקום החמישי ברוסיה וה-64 בעולם לפי מד כושר.

## הישגים בולטים

באליפויות רוסיה לגילאי 10, 12, 14 ו-16 הוא זכה במקום הראשון. ב-1992 באליפות העולם מתחת גיל 10 הוא זכה במקום השני. בגיל 17 השיג דרגת רב-אמן.

בשנת 1999 גרישצ'וק זכה בתחרות חשובה הראשונה שלו כשניצח בתחרות השחמט לזכר צ'יגורין.

באליפות העולם 2000 הוא הודח בחצי הגמר על ידי אלכסיי שירוב.

בשנת 2002 גרישצ'וק סיים במקום השני בתחרות חשובה בהולנד וזכה בתחרות במוסקבה. בתחרות לשחמט מהיר בדובאי הוא סיים במקום השני, לאחר פטר לקו.

אלכסנדר גרישצ'וק הודח בחצי גמר אליפות העולם 2004 על ידי רוסטם קסימג'אנוב, שזכה בתואר. בהמשך אותה שנה הוא סיים במקום השני באליפות רוסיה, לאחר גארי קספרוב.

בתחרות גביע העולם בשחמט 2005 גרישצ'וק הודח בחצי הגמר.

בשנת 2006 הוא לראשונה זכה באליפות העולם בשחמט בזק תוך ניצחון על פטר סבידלר בגמר. באליפות העולם בשחמט 2007 הוא סיים במקום השמיני.

בשנת 2009 הוא זכה באליפות רוסיה ובתחרות השחמט בלינארס.

בגביע העולם בשחמט בשנת 2011 הוא הפסיד במשחק הגמר.

באליפות העולם בשחמט 2012 הוא ניצח את לבון ארוניאן וולדימיר קרמניק, אך הפסיד בגמר לבוריס גלפנד.

בשנת 2013 בתחרות המועמדים הוא סיים במקום השישי.

ב-2014 הוא סיים במקום השני בתחרות השחמט לזכר טל שנערכה בשחמט מהיר.

בשנת 2015 הוא זכה בתואר אלוף העולם בשחמט בזק בפעם השלישית.

## קבלת דרגות בינלאומיות
* 1998 - אמן בינלאומי
* 2000 - רב-אמן.

## אלכסנדר גרישצ'וק ב[[אולימפיאדת השחמט]]
בין השנים 2000 ל-2016 השתתף גרישצ'וק ב-8 אולימפיאדות שחמט:

## קישורים חיצוניים

## הערות שוליים

קטגוריה:רבי-אמנים רוסים
קטגוריה:שחמטאים שעברו מד כושר 2800
קטגוריה:רוסים שנולדו ב-1983
ג'ף אימלט

ממוזער|250px|ג'פרי (ג'ף) אימלט. 2009
**ג'פרי רוברט (ג'ף) אימלט** (באנגלית: **Jeffrey Robert Immelt**; נולד ב-19 בפברואר 1956) הוא איש עסקים אמריקאי. יושב הראש התשיעי של חברת ג'נרל אלקטריק, משרה שבה כיהן מאז החליף את ג'ק וולש בספטמבר 2001 ועד פרישתו מהתפקיד באוקטובר 2017.

בפברואר 2018 דיווחה קרן ההון-סיכון NEA כי אימלט הצטרף להנהגתה כשותף-סיכון (venture partner)h.

## לקריאה נוספת
* איילת כרמל, **תיק אישי:** 40 טייקונים בינלאומיים, ידיעות אחרונות - ספרי חמד - גלובס, 2006. עמ' 29–32.

## קישורים חיצוניים

* ביוגרפיה ופרטים נוספים באתר ג'נרל אלקטריק (בארכיון האינטרנט) 

## הערות שוליים

קטגוריה:מנכ"לים אמריקאים
קטגוריה:אנשי עסקים אמריקאים
קטגוריה:בוגרי דארטמות' קולג'
קטגוריה:בוגרי בית הספר לעסקים של הרווארד
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1956
קרל אייקן

[ממוזער|250px|ספריית קרל ס. אייקן ב[אוניברסיטת פרינסטון]]
**קרל סליאן אייקן** (באנגלית: **Carl Celian Icahn**; נולד ב-16 בפברואר 1936) הוא איש עסקים מיליארדר יהודי-אמריקאי, משקיע ונדבן. מייסד ובעלים של הקונצרן הרב-תחומי אייקן אנטרפרייזס שבאמצעותו הוא שולט בתאגידים רבים, על חלקם השתלט בהשתלטות עוינת.

לפי המגזין פורבס היה שוויו הנקי של אייקן בשנת 2017, 16.6 מיליארד דולר, עובדה שהציבה אותו במקום ה-26 ברשימת 400 עשירי תבל של פורבס. נכון לדצמבר 2025, הונו מוערך ב-4.2 מיליארד דולר.

לאחר בחירת דונלד טראמפ כנשיא ארצות הברית שימש אייקן יועץ כלכלי מיוחד לנשיא לענייני רגולציה, אך פרש ב-2017 בשל חשש לניגודי אינטרסים.

## לקריאה נוספת
* איילת כרמל, **תיק אישי:** 40 טייקונים בין-לאומיים, ידיעות אחרונות - ספרי חמד - גלובס, 2006. עמ' 24–28.

## קישורים חיצוניים

* 

* 
* פרופיל של קרל אייקן, באתר פורבס

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:מיליארדרים יהודים אמריקאים
קטגוריה:אנשי עסקים יהודים אמריקאים
קטגוריה:נדבנים יהודים אמריקאים
קטגוריה:בוגרי אוניברסיטת פרינסטון
קטגוריה:תורמי התחייבות הנתינה
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:אמריקאים שנולדו ב-1936
שין ספלינט

**שין ספלינט** (באנגלית: **Shin splints**) הוא מונח המתייחס לכאב המופיע לאורך עצם השוק. לרוב הכאב נגרם כתוצאה מנזקים מקומיים בעקבות עומסים חוזרים הנוצרים במהלך ריצה, קפיצה ועוד.

## גורמים
שין ספלינט עלול להיגרם עקב מספר גורמים, חיצוניים או פנימיים:
### גורמים פנימיים
גורם ראשון הוא מתיחה של שריר השוק הקדמי "טיביאליס אנטריור" יכולה להופיע לאורכו, בצומת השריר או בגיד עצמו. גורם נוסף הוא גירוי והיווצרות דלקת בגיד ובחיבור שלו או קרע בשריר הצמוד לעצם.

גורם שלישי- דלקת במעטפת העצם "פרייוסט"- הכוחות המופעלים על ידי שרירי השוק גורמים למשיכה או למתיחה של מעטפת העצם ולכן נוצרת דלקת.

עוד גורם קושר לתנועתיות - סיבוב כלפי מטה של כף הרגל מגביר לחץ על הרקמות הרכות בקרבת העצם, דבר המעורר כאבים ודלקות. גורם אחרון קשור לחוסר גמישות במפרק הקרסול, הגורם לפציעות ברקמות רכות סמוך לעצם.

### גורמים חיצוניים
אם נועלים נעליים לא מתאימות או ישנות עלול להופיע הכאב. גורם נוסף הוא הגברת קצב אימונים והפיכתו למהיר מדי. עוד גורם הוא ריצה על משטחים קשים או תוכנית אימונים לא מאוזנת, משולבת בעומסים מוגברים (לא הדרגתיים).

## אבחנה
אבחנה מדויקת חשובה מאוד משום שישנן פעמים בהן יכולות להיווצר בעיות נלוות בזמן ההחלמה. הרופא יבדוק מהו מקור הכאב, אם שין ספלינט אינו הסיבה, אזי הוא יוודא שהמטופל אינו סובל משברי מאמץ.

## טיפול
# הורדת התהליך הדלקתי על ידי טיפול בכאבים. בשלבים הראשונים טיפול בקרח יעזור. כשהדלקת נסוגה ניתן לחמם את האזור כדי להגביר זרימת דם שתסייע לרקמות להשתקם מהר יותר.
#שיקום הפגיעה ברקמות הרכות ובשרירים הסמוכים לעצם השוק. טיפול במגע לשרירי השוק ירגיע את המתח ויאפשר שיקום מהיר.
#התאמת נעליים מתאימות לכף הרגל ולסגנון הריצה.
#מנוחה.
#דיקור מערבי יבש לכאבי שרירים אקוטיים וכרוניים.
#חבישה לכאבי שוקיים/שברי מאמץ.
#קירור של האזור הפגוע באמצעות חבילות קרח. ניתן לבצע ארבע עד שש פעמים ביום למשך חמש עשרה דקות בכל פעם.
#הרמת הרגל על משטח גבוה יותר כאשר הגוף במצב מאוזן.
#הקפדה של צריכה מספקת של ויטמין D וסידן.
# הקפדה על שמונה שעות שינה רצופות בלילה.

## דרכים למניעה
#עשיית תרגילי חיזוק של שרירי השוק ועצמות השוק.
#ביצוע טיפולי תחזוקה- אם האדם הוא ספורטאי לא מקצועי (טיפול בבית, בילדים) טיפולי תחזוקה יקטינו את הסיכוי להיפצע, ויאפשרו חזרה מהירה של הגוף לאיזון אחרי פעילות באינטנסיביות גבוהה.
#הימנעות מריצה מרובה ומאומצת. ניתן לשמור על כושר בענפי ספורט שלא מפעילים לחץ על האזור, לדוגמה: שחייה ורכיבה על אופניים.
#מתיחות לשרירי השוק לפני ואחרי פעילות גופנית.
#שמירה על תזונה נבונה ואורח חיים מאוזן.
#הליכה במגוון משטחי ריצה על מנת לחזק את עצם השוק.
#שמירה על משקל גוף סביר ביחס לגובה.
#שימוש במדרסים על מנת להפחית את העומס על הרגליים.
#ביצוע מתיחות לשרירי הרגליים במטרה למנוע את הפציעות.
#הקפדה על צריכה מספקת של חלבון.
#שתיית כמות גדולה של מים במהלך היום.

## קישורים חיצוניים

*טיפול והחלמה של שין ספלינט באתר: מבורבר

## הערות שוליים

קטגוריה:כאב
קטגוריה:דלקות המערבות מספר מפרקים
תיק באגט

[250px|ממוזער|שמאל|תיק מתוצרת [שאנל (חברה)|שאנל]]
**תיק באגט** הוא תיק יד קטן יחסית שתוכנן על ידי פנדי ב-1997. הוא שונה מתיקי יד אחרים עקב גודלו הקטן. הוא מכונה כך על שום צורתו הדומה לבאגט הצרפתי.תיק זה היה מאוד פופולרי בשנות ה-2000, ומכונה לעיתים "It bag". למשל, השתמשה בו שרה ג'סיקה פרקר בסדרת הטלוויזיה "סקס והעיר הגדולה".

## הערות שוליים

באגט
קטע אמצעים

**קטע אמצעים** (midsegment) במשולש הוא קו המחבר את נקודות האמצע של שתי צלעות. קטע האמצעים מקביל בהכרח לצלע השלישית ושווה למחציתה. אותה הגדרה חלה גם בטרפז, בו קטע האמצעים מחבר את אמצעי השוקיים, והוא מקביל לשני הבסיסים, אך כאן שווה למחצית סכום בסיסי הטרפז.

## קטע האמצעים במשולש
250px|שמאל|קטע אמצעים במשולש
יהי ABC△ משולש. קטע המחבר נקודות על הצלעות AB ו-AC הוא קטע אמצעים אם הוא מקיים שתיים מבין שלוש התכונות הבאות, הגוררות יחד את השלישית:
* הקטע עובר באמצע הצלע AB,
* הקטע עובר באמצע הצלע AC,
* הקטע מקביל לצלע השלישית BC.

העובדה שקטע המחבר את אמצעי שתי צלעות הוא מקביל לצלע השלישית נובעת מדמיון משולשים (בשרטוט משמאל, המשולשים ABC ו-ADE דומים משום שהזווית BAC משותפת, והיחסים AD:AB ו-AE:AC שווים ל-2 לפי ההנחה ולכן זה לזה; מכאן שהזוויות ABC ו-ADE שוות, ולכן הישרים BC ו-DE מקבילים). גם להפך, קטע העובר באמצעה של הצלע AB ומקביל ל-BC מוכרח לפגוש את AC באמצעה, משום שהקטע המחבר את אמצעה של AB לאמצעה של AC מקביל ל-BC, ואם כך מתלכד עם הקטע הנתון.

## קטע האמצעים בטרפז
270px|שמאל|קטע אמצעים בטרפז
קטע האמצעים בטרפז ABCD, שבסיסיו AB ו-CD, מוגדר באותו אופן. הוא מקיים שתיים מהתכונות הבאות, הגוררות יחד את השלישית:
* הקטע עובר באמצע השוק BC,
* הקטע עובר באמצע השוק AD, 
* הקטע מקביל לבסיסים AB ו-CD.

במקרה של הטרפז המנוון, שבו C=D, מתקבל קטע האמצעים במשולש. הוכחת התכונות של קטע האמצעים בטרפז דומה, ונעשית על ידי השלמת הטרפז למשולש ABE, כאשר E הוא מפגש השוקיים BC ו-AD.

## הערות שוליים

קטגוריה:משפטים בגאומטריה
אליפות העולם בשחמט 2005 (פיד"ה)

**אליפות העולם בשחמט 2005** הייתה תחרות שאורגנה על ידי פיד"ה. בתחרות זו, בהשתתפות שמונה שחמטאים, וסלין טופאלוב מבולגריה זכה במקום הראשון והוכתר אלוף העולם.

הוא היה אלוף העולם במקביל לולדימיר קראמניק שהיה אלוף העולם (קלאסי). בשנת 2006 התקיים מפגש בין השניים ופילוג בעולם השחמט הסתיים. במפגש זה ניצח ולדימיר קראמניק.

## רקע
בעקבות הביקורת הקשה על מתכונת אליפויות העולם בשנים 1998–2004 ובמיוחד של האחרונה שנערכה בלוב, פיד"ה החליטה על שינוי מתכונת התחרות.

משך המשחק הוגדל. תחרות שכללה מפגש כפול הייתה בהשתתפות שמונה שחמטאים.

לתחרות הוזמנו:
*  רוסטם קסימג'אנוב - אלוף העולם המכהן
*  מייקל אדמס - מפסיד במפגש על התואר
*  ולדימיר קראמניק - אלוף העולם (קלאסי), סירב להשתתף
*  פטר לקו - מפסיד במפגש על תואר אלוף העולם (קלאסי)
*  גארי קספרוב - לפי מד כושר גבוה - סירה להשתתף כי סיים את הפעילות
*  וישוואנתן אנאנד - לפי מד כושר גבוה
*  וסלין טופאלוב - לפי מד כושר גבוה
*  אלכסנדר מורוזביץ' - לפי מד כושר גבוה
*  פטר סבידלר - לפי מד כושר גבוה (במקום קראמניק)
*  יהודית פולגר - לפי מד כושר גבוה (במקום קספארוב)

## טבלת הגמר
התחרות נערכה בארגנטינה במהלך ספטמבר-אוקטובר 2005.

## קישורים חיצוניים
* משחקי התחרות, באתר צ'סגיימס 

קטגוריה:תחרויות שחמט ב-2005
2005
קטגוריה:תחרויות שחמט בארגנטינה
קטגוריה:2005 באמריקה הדרומית
משפט הזווית החיצונית במשולש

ממוזער|הזווית החיצונית δ∢ שווה לסכום α+∢β∢
בגאומטריה אוקלידית, **משפט הזווית החיצונית** קובע כי זווית חיצונית במשולש שווה בגודלה לסכום שתי הזוויות הפנימיות שאינן סמוכות לה. זהו ניסוח מחדש של העובדה שסכום הזוויות במשולש שווה לזווית שטוחה: בשרטוט, α+∢β+∢γ=180°=∢γ+∢δ∢, ולכן α+∢β=∢δ∢. 

ממילא נובע שזווית חיצונית גדולה מכל זווית פנימית של המשולש שאינה סמוכה לה.

## הוכחת המשפט

נתבונן במשולש ABC. נראה שהזווית C שווה לסכום הזוויות האחרות. תהי Y נקודה על המשך הקטע AC. העבר מ-C ישר CX המקביל ל-AB. הזווית החיצונית ל-C, שהיא הזווית BCY, שווה לסכום הזוויות XCY ו-BCX. אולם XCY=BAC בהיותן זוויות מקבילות, ו-BCX=ABC בהיותן זוויות משלימות. לכן BCY=BCX+XCY=ABC+BAC=a+b.

## לקריאה נוספת
* בני גורן, גאומטריה של המישור
* "אפשר גם אחרת" כיתה ט - חלק א', תשע"ו

קטגוריה:משפטים בגאומטריה אוקלידית
ליאו הואי

**לִיאוּ הוּאִי** (בסינית: **刘徽**) חי בין השנים 220-280 בסין, היה מתמטיקאי סיני אשר חי בממלכת וֵיי בתקופת שלוש הממלכות בסין. עיקר פרסומו - בזכות פרשנותו לספר "תשעת הפרקים של אמנות המתמטיקה", שנכתב ונערך לאורך השנים עד ל-200 לפנה"ס בסין, ובה הוכיח את נכונות האלגוריתמים שבספר.

## עבודות ומחקרים מתמטיים
ליאו הואי הציג את המתמטיקה בדרך שונה מהטקסט שעליו כתב פרשנות. בספר היו כתובים מרשמים בלבד, ללא הוכחה. הואי הוסיף למרשמים כללים בסיסיים, מעליהם ניתן היה לבסס את החישובים. הוא ביטא את תוצאותיו המתמטיות בעזרת ביטויים עשרוניים.

הואי פרסם הוכחה משלו למשפט זהה למשפט פיתגורס בעזרת תרשים שיצר, והציע שיטות למציאת אורך הצלעות במשולש ישר-זווית בעזרת פרמטרים.

בפרשנותו ל"תשעת הפרקים" הוא הציג:

אלגוריתם לאומדן של פאי. הואי אמד את השטח של העיגול בעזרת מצולע בעל 3× 2*<sup>n</sup>* צלעות. הוא השתמש במצולע בעל 192 צלעות (3× 2*<sup>6</sup>*) לחישוב 3.141452 =π .

מאוחר יותר הוא המציא שיטה מהירה יותר ונעזר במצולע בעל 3072 צלעות והגיע ל-3927/1250=3.1416 = π . ההערכה הזאת של פאי זכתה לשם "יחס הואי".

האלגוריתם של הואי היה אחד מתרומותיו החשובות למתמטיקה בסין העתיקה. בעזרת עבודתו של הואי חישב זו צ'ונגז'י את π להיות 3.1415927>π>3.1415926 אשר נשארו ההערכות המדויקות ביותר ל- π במשך כמעט 1000 שנים.

הואי פרסם כללים לחיבור, חיסור, כפל וחילוק שברים, כמו כן נוסחאות למציאת הנפח של פאונים תלת־ממדיים כגון מנסרה, פירמידה, ארבעון, טריז, גליל, חרוט ופרוסטום של חרוט. הוא השתמש בעקרון קאוואליירי על מנת למצוא את נפחו של גליל ושל גוף גאומטרי הנוצר על ידי הצטלבות שני גלילים הנקרא כיום "מודל שטיינמץ". הואי היה הראשון שחשב על מודל זה, אך נכשל בניסיון החישוב שלו. עבודתו הושלמה כמה מאות שנים לאחר מכן על ידי זו צ'ונגז'י ובנו זו ג'נג.

בפרק 8 של פרשנותו הוא התייחס למשוואות ליניאריות סימולטניות ומחשב אותן עם מספרים חיוביים ושליליים. הוא היה אחד המתמטיקאים הראשונים שהשתמש במספרים שליליים.

מאוחר יותר, הואי הוציא לאור עבודה נפרדת הנקראת "המדריך המתמטי של אי הים", אשר עוסקת במדידות של גבהים ומרחקים בעזרת טריגונומטריה בכלל ובמשפט פיתגורס בפרט. העבודה הייתה במקור חלק מפרשנותו על תשעת הפרקים, אך לאחר מכן הוסרה, והפכה לספר.
ממוזער|237x237 פיקסלים|המדריך המתמטי של אי הים
בעבודתו, הואי התייחס לבעיות הבאות:
* חישוב גובהו של אי בים והמרחק ממנו.
* חישוב גובהו של עץ הנמצא על צלע ההר.
* חישוב המרחק עד לעיר רבועה.
* חישוב עומקו של ערוץ.
* חישוב גובהו של מגדל העומד על גבעה.
* חישוב רוחבו של נהר.
* חישוב עומקו של עמק שבתחתיתו אגם.
* חישוב רוחבו של מעבר הנצפה מגבעה.
* חישוב גודלה של עיר הנצפית מהר.

## קישורים חיצוניים

* ג'ון ג. או'קונור ואדמונד פ. רוברטסון, "ליאו הואי", אוניברסיטת סט. אנדרוס.
* הו פנג יוק, "ליאו הואי", אנציקלופדיה
* ליאו הואי ועבודתו המתמטית
* 
* 

## הערות שוליים

קטגוריה:מתמטיקאים סינים
קטגוריה:מתמטיקאים מהמאה ה-3
קטגוריה:ילידי 225
קטגוריה:נפטרים ב-295
מג שוומב

**מייגן "מג" שוומב** (באנגלית: **Megan "Meg" E. Schwamb**; נולדה ב-1984) היא אסטרונומית אמריקאית ומדענית פלנטרית. שוומב גילתה והייתה מעורבת בגילוי של מספר גופים טרנס-נפטוניים. שוומב היא אחד ממייסדי פרויקטים של מדע אזרחי כמו Planet Four ו-Planet Hunters. נכון ל-2018, היא חוקרת במצפה הכוכבים ג'מיני בהוואי.

## ביוגרפיה
מייגן שוומב נולדה ב-1984.

בשנת 2006 סיימה בהצטיינות יתרה תואר ראשון בפיזיקה מאוניברסיטת פנסילבניה. היא המשיכה לתואר שני באסטרופיזיקה במכון הטכנולוגי של קליפורניה, אותו סיימה ב-2008.

בשנת 2011 סיימה דוקטורט במדעים פלנטריים מהמכון הטכנולוגי של קליפורניה. נושא המחקר שלה היה:"מעבר לסדנה: מחקר באזורים המרוחקים של מערכת השמש", היועץ שלה היה האסטרונום מייקל. א. בראון.

בין השנים 2010 - 2013 שוומב ביצעה מחקר כבתר דוקטורנטית באוניברסיטת ייל.

שוומבר עבדה במכון לאסטרונומיה ואסטרופיזיקה של האקדמיה הסינית של טאיפיי בטאיוואן מ-2013 עד 2016.

החל משנת 2016, שוומבר היא חוקרת במצפה הכוכבים ג'מיני בהוואי.

שוומבר היא המייסדת של חשבון הטוויטר Astrotweeps, חשבון אסטרונומיה המארח מדענים וחוקרים בנושאי אסטרונומיה בכל שבוע. בנוסף התחילה בפרויקט שנקרא Astronomy on Tap שבו אסטרונומים וחוקרים מרצים בפאבים ומסעדות אודות המחקר שלהם.
שוומב מעורבת בפרויקטי מדע אזרחי. היא אחד מהמדענים המייסדים בפרויקט Planet Four (חלק מZooniverse ), פרויקט הממפה את השינויים העונתיים בקוטב הדרומי של מאדים. כמו כן היא חלק מהצוות המדעי של Planet Hunters (), אשר מנתח את תוצאות המידע מטלסקופ החלל קפלר בחיפוש אחר כוכבי לכת חוץ שמשיים.

## הוקרה
האסטרואיד 11814 Schwamb קרוי על שמה.

## מחקר ותגליות
שוומב התמחתה בחקר סדנואידים, שהם גופים טרנס-נפטונים (עם מסלולים כמו סדנה) עם פריהליון שגדול מ-50 יחידות אסטרונומיות, וחצי ציר גדול שגדול מ-150 יחידות אסטרונומיות.

היא גילתה והייתה מעורבת בגילוי של מספר גופים טרנס נפטונים:

בנוסף, הייתה מעורבת בתצפיות ראשוניות של הגופים הבאים, שטרם קיבלו זיהוי מספרי רשמי:

## קישורים חיצוניים

* 

* ערוץ הYouTube של מג שוומב
* Meg Schwamb: How you Could Help Make the Next Big Mars Discovery ערוץ WIRED, מתאריך 2015

## הערות שוליים

קטגוריה:אמריקאים ילידי אלבמה
קטגוריה:האנטסוויל (אלבמה): אישים
קטגוריה:אסטרונומיות אמריקאיות
קטגוריה:בוגרות אוניברסיטת פנסילבניה
קטגוריה:בוגרי אוניברסיטת פנסילבניה
קטגוריה:בעלות תואר דוקטור מהמכון הטכנולוגי של קליפורניה
קטגוריה:בעלי תואר דוקטור מהמכון הטכנולוגי של קליפורניה
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
הנרייטה, נסיכת שנאייך-קרולאט

**הנרייטה, נסיכת שנאייך-קרולאט** (בגרמנית: **Henriette Prinzessin von Schönaich-Carolath**; 25 בנובמבר 1918 – 16 במרץ 1972), הייתה בתו החורגת של וילהלם השני, קיסר גרמניה ואשתו של קרל פרנץ, נסיך פרוסיה.

## ביוגרפיה
הנרייטה נולדה ב-25 בנובמבר 1918 בברלין, ליוהאן גאורג, נסיך שנאייך-קרולאט ולהרמינה, נסיכת רויס-גרייץ, בתם של היינריך העשרים ושנים, נסיך רויס-גרייץ ואידה, נסיכת שאומבורג-ליפה. בשנת 1920 מת אביה, ובשנת 1922 התחתנה אמה עם וילהלם השני, קיסר גרמניה. לאמה היו חמישה ילדים קטנים, אבל הוחלט שרק הנרייטה תבוא לגור איתם באחוזת דורן שבהולנד. וילהלם אהב את הנרייטה והחשיב אותה כאחת מנכדותיו. ב-5 באוקטובר 1940 התחתנה הנרייטה בטקס צנוע בדורן עם קרל פרנץ, נסיך פרוסיה, נכדו של וילהלם השני, ונולדו להם שלושה ילדים. בשנת 1946 התגרשו השניים, וב-16 במרץ 1972 מתה הנרייטה בביתה בנויינדטלזאו.

## משפחתה
ב-5 באוקטובר 1940 התחתנה הנרייטה עם קרל פרנץ, נסיך פרוסיה, ממנו נולדו לה 3 ילדים:
* פרנץ וילהלם, נסיך פרוסיה (נולד ב-1943)
* פרידריך כריסטיאן, נסיך פרוסיה (1943)
* פרנץ פרידריך כריסטיאן, נסיך פרוסיה (נולד ב-1944)

## אילן יוחסין

## קישורים חיצוניים

* הנרייטה, נסיכת שנאייך-קרולאט

קטגוריה:נסיכות גרמניות
קטגוריה:ילידות 1918
קטגוריה:גרמנים שנולדו ב-1918
קטגוריה:נפטרות ב-1972
קטגוריה:גרמנים שנפטרו ב-1972
תרדמת (סרט)

**"תרדמת"** (ברוסית: **Kо́ма**) הוא סרט פנטזיה ופעולה רוסי בבימויו של ניקיטה אגרונוב.

הסרט יצא לאקרנים ב־30 בינואר 2020, אחרי כמה דחיות. יציאת הסרט נדחתה שוב ושוב, כאשר במקור הבכורה תוכננה לספטמבר-אוקטובר 2017, לאחר מכן נדחה מספר פעמים. לבסוף, הבכורה תוכננה להתקיים ב־24 בינואר 2019 אך לבסוף האולפנים החליטו לדחות את הבכורה לינואר 2020. בינואר 2021 הסרט הוקרן בסין תחת השם "מרחב־על" (Super Space), אך בגרסה לקולנוע הסיני הסרט קצר ב־16 דקות וסצנות רבות נערכו. בגרסה הסינית שונתה באופן קיצוני עלילת הסרט, נוספו סצנות חדשות מצילומים שנגנזו, כאשר כ־80% מהדיאלוגים שונו. אורך הסרט הצטמצם מ-111 דקות ל-95 דקות. כשבסך הכל, העבודה ארכה ארבעה חודשים. כך בעוד הסרט המקורי עסק במושג התרדמת, בגרסה הסינית, הוצג רעיון היקומים המקבילים ויסודות מדעיים כמו אנרגיה אפלה, חומר אפל והממשק שבין המוח למחשב.

## תקציר עלילת הסרט
תאונה מסתורית ונוראית מתרחשת לאדריכל מוסקבאי מוכשר. כאשר האדריכל מתעורר הוא מגלה כי העולם סביבו דומה רק באופן חלקי לעולם האמיתי. עולם זה פועל על סמך זיכרון המציאות של אנשים שנמצאים במצב של תרדמת עמוקה.

מרחב תרדמת זה מתברר בדיוק כמו זיכרון האדם: כאוס ארעי, בלתי יציב. זהו אוסף זכרונות, שבו חוקי הפיזיקה, מופרים, כאשר נהרות, קרחונים וערים מסוגלים להיכנס בחדר אחד. האדריכל מוכרח להבין אילו חוקים קיימים במרחב התרדמת הזה, להילחם על חייו, למצוא אהבה, לצאת אל העולם האמיתי ולהבין האם יש דרך מפלט מעולם מוזר זה ומה באמת מייצג מרחב התרדמת הזה.

## צוות השחקנים

## הפקה
### צילומים
צילומי הסרט החלו באוקטובר 2016. השלב השני והסופי של הצילומים החל במרץ 2018 במוסקבה.

### שיווק
הטיזר הרשמי הועלה לרשת ב-18 באפריל 2016. ביוני 2019 שוחרר ביוטיוב הקדימון הרשמי המלא, שחשף את תאריך יציאתו לאקרנים של הסרט: נובמבר 2019. בקומיק-קון רוסיה 2019 נודע שהסרט ייצא לאקרנים ב-30 בינואר 2020.
## קישורים חיצוניים
* 
* 

## הערות שוליים

קטגוריה:סרטי פעולה רוסיים
קטגוריה:סרטים ברוסית
אבארט סימקה 2000

**אבארט סימקה 2000** (בצרפתית: **Abarth Simca 2000**) היא מכונית ספורט בתצורת קופה, מתוצרת **[[אבארט]]**  ויצרנית הרכב הצרפתית **[[סימקה]]** אשר יוצרה בין השנים 1963–1964 בטורינו שבאיטליה.

דגם ה"אבארט סימקה 2000" נבנה בשיתוף פעולה מלא בין "סימקה" הצרפתית ו"אבארט" האיטלקית, מספר שנים לפני שפיאט השתלטה על "אבארט" בשנת 1971.

## "אבארט סימקה 2000"
,
* 2 דלתות
* 2 מושבים
* מנוע "אבארט"
* מנוע אחורי
* מכל הדלק התמלא דרך מכסה מכוסה בפינה הימנית העליונה של החלון האחורי (ראו תמונה)

## תמונות

קובץ:1964 Abarth-Simca 2000 Corsa, front (Lime Rock).jpg | "אבארט סימקה 2000", שנת 1964
קובץ:1964 Abarth-Simca 2000 Corsa, rear (Lime Rock).jpg | "אבארט סימקה 2000", שנת 1964
קובץ:Nationale oldtimerdag Zandvoort 2010, Abarth Simca 2mila pic1.JPG | "אבארט סימקה 2000"
קובץ:Nationale oldtimerdag Zandvoort 2010, Abarth Simca 2mila pic4.JPG | "אבארט סימקה 2000"
קובץ:Nationale oldtimerdag Zandvoort 2010, Abarth Simca 2mila pic2.JPG | "אבארט סימקה 2000"
קובץ:Abarth Simca 2000 rear.jpg | "אבארט סימקה 2000"
קובץ:G Abarth Simca 2000 glass.jpg | "אבארט סימקה 2000" (מכסה פתח מכל הדלק)
קובץ:20171210 Retro Classics Bavaria 0668.jpg | לוגו היצרנית "אבארט"


## ראו גם
* סימקה

## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1963
קטגוריה:סימקה
קטגוריה:מכוניות צרפתיות
קטגוריה:כלי רכב איטלקיים
קטגוריה:מכוניות מנוע אחורי
אוגול גאימיש

**אוגול גאימיש** או **אוגול קאימיש** (מתה בשנת 1251) הייתה אשתו של גויוק חאן, ולאחר מות בעלה, הייתה לחאטון (נקבה המשמשת כחאן) האימפריה המונגולית בין השנים 1248-1251.

## חייה
היא נלקחה לאישה לגויוק חאן שהיה נכדו של ג'ינגיס חאן, לאחר כיבוש השבט שלה, בידי המונגולים בראשות ג'ינגיס חאן.

אוגול ילדה לגויוק שני ילדים: קויה ונקו.

קטגוריה:חאנים
קטגוריה:נשות אצולה במאה ה-13
קטגוריה:נשים מונגוליות
גביע העולם בכדורסל עד גיל 17

**גביע העולם בכדורסל עד גיל 17** (נקרא בעבר: אליפות העולם בכדורסל עד גיל 17) היא תחרות המאורגנת על ידי פיב"א. התחרות התקיימה לראשונה בשנת 2010 ונערכת אחת לשנתיים. נבחרת ארצות הברית זכתה באליפות בכל שבע התחרויות שהתקיימו עד כה.

## משתתפות
התחרות נערכת אחת לשנתיים. בתחרות משתתפות 16 נבחרות על פי ההרכב הבא:
* נבחרת המדינה המארחת את התחרות.
* 2 נציגות מפיב"א אפריקה - הקבוצות שהתמודדו בגמר אליפות אפריקה עד גיל 16
* 4 נציגות מפיב"א אמריקה - הקבוצות שהגיעו לחצאי הגמר באליפות אמריקה עד גיל 16
* 4 נציגות מפיב"א אסיה ופיב"א אוקיאניה - הקבוצות שהגיעו לחצאי הגמר באליפות אסיה עד גיל 16
* 5 נציגות מפיב"א אירופה - הקבוצות שסיימו בחמשת המקומות הראשונים באליפות אירופה עד גיל 16

## נבחרות מנצחות לפי אליפות

## טבלת מדליות

## מצטייני האליפות
בסיום כל תחרות נבחר השחקן המועיל ביותר (MVP) של האליפות.

## קישורים חיצוניים
* 

## הערות שוליים

קטגוריה:אליפות העולם בכדורסל
כדורסל
קטגוריה:תחרויות כדורסל לנוער וצעירים
Rolux

**Rolux** היא מכונית רודסטר מתוצרת יצרנית האופנועים הצרפתית New-Map  בין השנים 1938–1952 יוצרו 300 יחידות.

## Rolux
* ללא דלתות
* חלון קדמי בלבד לרוחב הרכב
* 2 מושבים (ספסל)

## תמונות

קובץ:'49 Rolux VB50 (MIAS '10).jpg | דגם "Rolux", שנת 1949 
קובץ:Rolux 1948.JPG |  דגם "Rolux", שנת 1948 
קובץ:Rolux grün.jpg | דגם "Rolux"
קובץ:Rolux VB 60 1949 Interieur.JPG | דגם "Rolux", שנת 1949 - מבט לתא הנהג 



קובץ:Emblem Rolux.JPG | לוגו הייצרן על דגם "Rolux"


## קישורים חיצוניים

*תיאור מכונית Rolux

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1938
קטגוריה:מכוניות צרפתיות
אלכסיי דרייב

**אלכסיי דרייב** (ברוסית: **Алексей Дреев**; נולד ב-30 בינואר 1969 בסטברופול בברית המועצות) הוא שחמטאי רוסי בדרגת רב-אמן. הוא הגיע שמינית גמר אליפות העולם 1999, אליפות העולם 2000, אליפות העולם 2002, אליפות העולם 2004

נכון לספטמבר 2025, דרייב מדורג במקום ה-13 ברוסיה לפי מד כושר.

## ביוגרפיה

אלכסיי דרייב נולד בסטברופול, ברית המועצות. הוא התחיל לשחק שחמט בגיל שש. באליפות העולם לגיל 16 הוא זכה במקום פעמיים, ב-1983 וב-1984. בשנת 1984 הוא זכה במקום השני באליפות העולם עד גיל 20. בשנת 1988 הוא לצד בוריס גלפנד זכה באליפות אירופה בשחמט לנוער.

דרייב היה שותף לזכייה באליפות העולם בשחמט לנבחרות בשנים 1997 ו-2005.

באליפות העולם 1999 הוא הודח ברבע הגמר על ידי מייקל אדמס. באליפות העולם 2000 הוא הודח ברבע הגמר על ידי וסלין טופאלוב. באליפות העולם 2002 הוא הודח ברבע הגמר על ידי וישוואנתן אנאנד.

באליפות העולם 2000 הוא הגיע לחצי הגמר בו הפסיד לאלכסיי שירוב.

בין הניצחונות של דרייב ניתן לציין תחרות בבילה (שווייץ) בשנת 1995, וייק אן זהה (הולנד) בשנת 1995) ודוס ארמנס (ספרד) ב-2002 ו-2003.

בשנת 2015 הוא זכה בתואר אלוף העולם בשחמט מהיר בפעם השלישית.

## קבלת דרגות בינלאומיות
* 1988 - אמן בינלאומי
* 1989 - רב-אמן.

## אלכסיי דרייב ב[[אולימפיאדת השחמט]]
בין השנים 1992 ל-2004 השתתף אלכסיי דרייב ב-5 אולימפיאדות שחמט:

## קישורים חיצוניים

## הערות שוליים

קטגוריה:רבי-אמנים רוסים
קטגוריה:רוסים שנולדו ב-1969
הגלקסיה הננסית פסל

**הגלקסיה הננסית פַּסָּל** היא גלקסיה ננסית אליפסואידית שנמצאת בקבוצת הכוכבים פסל במרחק של כ-173,000 שנות אור ממערכת השמש, והיא אחת מגלקסיות הלוויין הקרובות ביותר לשביל החלב. הגלקסיה התגלתה בשנת 1937 על ידי הרלו שפלי והיא הגלקסיה האליפסואידית הננסית הראשונה שהתגלתה. מיקומה בקבוצת פסל קרוב לקוטב הדרומי של שביל החלב, היא רחוקה ממישור הגלקסיה ולכן בסביבתה יש מעט כוכבים וכמעט אין ענני גז ואבק שמסתירים אותה, כך שקל לצפות בה. בשל קרבתה היא לא נראית כערפילית אלא כאזור עשיר מאוד בכוכבים עמומים בסביבה דלת כוכבים.

## מאפיינים
גודלה הזוויתי של הגלקסיה הוא בין 30 ל-40 דקות קשת שממרחקה שקול לקוטר של כ-3,160 שנות אור. מסתה מוערכת בכ- מסות שמש, כאלפית ממסת שביל החלב. כוכבי הגלקסיה הם ברובם הגדול כוכבים זקנים ונראה שלא מתרחשת בגלקסיה יצירה של כוכבים חדשים. המתכתיות של כוכבי הגלקסיה נמוכה יחסית למתכתיות של כוכבי שביל החלב וניתן להבחין בגלקסיה בשתי אוכלוסיות נפרדות של כוכבים: כוכבים זקנים מאוד בעלי מתכתיות נמוכה מאוד שמפוזרים ברחבי הגלקסיה ועם פיזור מהירויות גדול וכוכבים פחות זקנים ועם מתכתיות יותר גדולה שמרוכזים במרכז הגלקסיה עם מהירויות מאותו סדר גודל, כך שנראה שכוכבי הגלקסיה נוצרו בשתי תקופות שונות.

## קישורים חיצוניים

* 

## הערות שוליים

קטגוריה:קבוצת הכוכבים פסל
פסל
פסל
וולוו שארפנוז

**וולוו שארפנוז** (באנגלית: **Volvo Sharpnose**) היא משאית קלה, מתוצרת וולוו משאיות בבעלות יצרנית הרכב השוודית **[[וולוו]]** אשר יוצרה בין השנים 1938–1950.

כל הדגמים הונעו במנוע בנזין 3.7 ליטר, 6 צילינדרים בטור מסדרה EC, ובדגמים המאוחרים מסדרה ED שהפיק כ-90 כוחות סוס. למשאית הייתה תיבת הילוכים ידנית בת 4 הילוכים לא מסונכרנים.

## דגמים
* "LV101" (יוצר משנת 1938)
* "LV102" (יוצר משנת 1938)
* "LV110" (יוצר משנת 1940)
* "LV111" (יוצר משנת 1940)
* "LV112" (יוצר משנת 1940)
* "L201" (יוצר משנת 1947)
* "L202" (יוצר משנת 1940)

## תצורות
* משאית קלה – ארגז מטען פתוח
* כבאית

## תמונות

קובץ:Ernst Nilson AB (1).JPG | "וולוו Sharpnose"
קובץ:1939 Volvo LV103.jpg | "וולוו Sharpnose", שנת 1939
קובץ:1947VolvoLV105.jpg | "וולוו Sharpnose", שנת 1947
קובץ:Volvo LV 111 DS Fire Engine 1941.jpg | "וולוו Sharpnose" דגם "LV 111 DS ", שנת 1941 – כבאית


## ראו גם
* וולוו
* וולוו LV4
* וולוו סדרה LV60
* וולוו סדרה LV71
* וולוו סדרה LV76
* וולוו סדרה LV81
* וולוו בראג'
* וולוו לונגנוז
* וולוו סנאבה
* וולוו F85

## לקריאה נוספת
* משאיות "וולוו" משנות ה-30 (היסטוריה) (volvotrucks.com/en-en/about-us/history/1930s)

## קישורים חיצוניים

## הערות שוליים

קטגוריה:משאיות
קטגוריה:כבאיות
קטגוריה:כלי רכב שהושקו ב-1938
שארפנוז
קטגוריה:כלי רכב שוודיים
אליפות העולם בשחמט 2006

**אליפות העולם בשחמט 2006** הייתה תחרות שנערכה באליסטה, שברוסיה. בתחרות זו נפגשו אלוף העולם (קלאסי), ולדימיר קראמניק ואלוף העולם (פיד"ה) וסלין טופאלוב והמטרה העיקרית הייתה לסיים את הפילוג שהיה קיים משנת 1993. ולדימיר קראמניק ניצח במפגש והוכתר אלוף העולם.

## רקע
בשנת 1993 אלוף העולם, גארי קספרוב, היה אמור להתמודד בדו-קרב עם מנצח תחרות המועמדים, אך לקראת ההתמודדות התברר שקיימת אי-הסכמה בין השחמטאים לבין פיד"ה. כתוצאה מכך, קספרוב ומנצח תחרות המועמדים, נייג'ל שורט, פרשו מפיד"ה וארגנו דו-קרב בחסות "איגוד השחמטאים המקצוענים". במפגש זה ניצח קספרוב. בשנת 2000 הוא הפסיד בדו-קרב על התואר לולדימיר קראמניק.

פיד"ה מצידה המשיכה לתחרויות אליפות העולם. בשנת 2004 וסלין טופאלוב ניצח בתחרות.

במשך תקופה ארוכה התנהלו דיונים לאיחוד וסיום הפילוג. רק כעבור 13 שנים השיחות הסתיימו בהצלחה ושני אלופי העולם התמודדו בדו-קרב.

הדו-קרב היה אמור לכלול 12 משחקים. אם ולאחר 12 משחקים לא היה יתרון לאף שחמטאי היה אמור להתחיל השלב השני - 4 משחקים של 25 דקות ו-10 שניות לאחר כל צעד.

התחרות החלה ב-23 בספטמבר 2006 והסתיימה ב-13 באוקטובר.
## דו-קרב על התואר

* - ניצחון טכני

## פרשת השירותים
לאחר המשחק הרביעי, כאשר התוצאה הייתה לטובת ולדימיר קראמניק, צוות של וסלין טופאלוב האשים אותו באופן רשמי שהוא מנצל יציאות לשירותים לטובת התייעצות עם תוכנת מחשב. בבדיקת השירותים לא נמצא דבר. על אף זאת, ועדת ערר שטיפלה בנושא החליטה לסגור את השירותים, והשחמטאים נאלצו להשתמש בשירותים ציבוריים. הפרשה זכתה לכינוי Toiletgate.

קראמניק לא קיבל את החלטת הוועדה ולא התייצב למשחק מס' 5. כתוצאה מכך, לווסלין טופאלוב הוענק ניצחון טכני. קראמניק דרש להחליף את חברי ועדת ערר, לפתוח שירותים מחדש ולבטל החלטה על ניצחון טכני. המשך המפגש היה בסכנה. נשיא פיד"ה קירסאן איליומז'ינוב הגיע למקום וניסה לפשר בין הצדדים. מספר רב של שחמטאים תמכו בעמדת קראמניק - וסילי סמיסלוב, אנטולי קרפוב, ויקטור קורצ'נוי ונוספים. הם בעיקר טענו שצוות של טופאלוב לא הביא שום הוכחות לעמדתם.

בסופו של דבר דו-קרב חודש לאחר פתיחת השירותים מחדש והחלפת חברי ועדת ערר. קראמניק ציין שאם טופאלוב ינצח בדו-קרב בעקבות יתרון שקיבל עם ניצחון טכני, הוא יפנה לבית המשפט.

הקרב חודש, אך באווירה קשה.

## קישורים חיצוניים

* משחקי הדו-קרב, באתר צ'סגיימס 

קטגוריה:תחרויות שחמט ב-2006
2006
קטגוריה:אליסטה: תחרויות שחמט
קטגוריה:2006 ברוסיה
פיראס נסאר

**פיראס נסאר** (בערבית: **فراس نصار**, תעתיק: *פראס נצאר*; נולד ב-29 בינואר 1993) הוא שחקן קולנוע, טלוויזיה ותיאטרון ערבי-ישראלי. מוכר בזכות גילומו את נידאל עוודאללה "אל מקדסי" בסדרת הטלוויזיה "פאודה".

## ביוגרפיה
נסאר נולד וגדל בנצרת, למשפחה ערבית-נוצרית. בגיל צעיר החל לשחק תפקידי אורח בתיאטרון. 

בשנת 2013 החל ללמוד במסלול התלת-שנתי בבית ספר למשחק על שם ניסן נתיב, שם סיים את לימודיו בשנת 2016. 

בשנת 2017 קיבל את תפקידו המשמעותי הראשון בסדרת המתח המצליחה "פאודה" כשהצטרף לעונה השנייה וגילם את המחבל הבכיר נידאל עוודאללה המכונה אל-מקדסי.

ב-2017 החל לשחק בתיאטרון גשר במחזה "במנהרה" מאת רועי חן ובבימויו של עירד רובינשטיין את אחד משלושת התפקידים הראשיים: החמאסניק הישאם. ההצגה רצה במשך יותר מ-200 הופעות בארץ ובניו יורק בין היתר. 

באותה שנה שיחק בסרטי הקולנוע "נדיה (שם זמני)" של טובה אשר, "לא פה, לא שם" של מייסלון חמוד ו-"פוקסטרוט" זוכה 8 פרסי אופיר של שמוליק מעוז.

ב-2018 החל לשחק בתיאטרון גשר במחזה "רודף העפיפונים" מאת מתיו ספנגלר  על פי חאלד חוסייני בבימויו של נועם שמואל בתפקיד עסאף. 

באותה שנה החל לשחק באותו תיאטרון במחזה "מקבת גרסה ללא מילים" בתפקיד מקבת', במקביל לאבי אזולאי.

ב-2019 הצטרף לעונה השלישית בסדרת המתח "בתולות" ב-HOT3, שם גילם את מוראד.

בשנת 2020 שיחק לצד למיס עמאר ומונא חוא בסרט "בין גן עדן לאדמה" בבימויה של הבמאית הפלסטינית נג'ווא נג'אר, ונאסר אף זכה בפרס על תפקידו. 

בשנת 2021 החל לגלם דמות ראשית בסדרת המדע בדיוני האמריקאית "פלישה" שיצר סיימון קינברג לרשת אפל TV פלוס. 

בשנת 2023 שיחק בעונה השנייה של סדרת המתח "השוטרים". 

בשנת 2024 שיחק בסדרה "טיפול לילי".

## חיים אישיים
נסאר מתגורר בתל אביב-יפו.

## פילמוגרפיה
#### קולנוע

#### טלוויזיה

## קישורים חיצוניים

קטגוריה:שחקנים ערבים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי הסטודיו למשחק ניסן נתיב
קטגוריה:פורבס 30Under30: ישראל
קטגוריה:ערבים נוצרים ישראלים
קטגוריה:נוצרים מזרח תיכוניים
קטגוריה:נצרת: אישים
קטגוריה:ישראלים שנולדו ב-1993
כריסטינה, נסיכת הולנד

**כריסטינה, נסיכת הולנד** (בהולנדית: **Christina, Prinses der Nederlanden**; 18 בפברואר 1947 – 16 באוגוסט 2019) הייתה בתה הקטנה של יוליאנה, מלכת הולנד ואחותה של ביאטריקס, מלכת הולנד.

## ביוגרפיה
הנסיכה מריה כריסטינה נולדה ב-18 בפברואר 1947 בארמון המלכותי בבארן, הולנד, ליוליאנה, נסיכת הולנד, ולברנהרד, נסיך ליפה-ביסטרפלד. בילדותה הייתה מוכרת בשם מַרַייְקֶה (Marijke), כינוי חיבה של שמה הראשון. ב-9 באוקטובר אותה שנה היא הוטבלה, וסנדקיה היו סבתה וילהלמינה, מלכת הולנד, אחותה הבכורה ביאטריקס, נסיכת הולנד, וינסטון צ'רצ'יל, סבתה ארמגארד פון קראם, פליצ'ה, נסיך בורבון-פארמה, ואן, נסיכת בורבון-פארמה.

במהלך ההיריון אמה חלתה באדמת, וכתוצאה מכך, מרייקה נולדה כמעט עיוורת. עם הזמן, ההתקדמות הרפואית אפשרה טיפולים אשר, בעזרת משקפיים מיוחדים, הביאו לשיפור הראייה שלה, כך שהיא יכלה ללמוד בבית הספר ולחיות חיים נורמליים יחסית. בשנת 1948 סבתה וילהלמינה, מלכת הולנד, התפטרה לאחר שלטון של כמעט 58 שנה, לטובת אמה של מרייקה - יוליאנה, מלכת הולנד. לצורך טיפולי העין של מרייקה, נעזרה אמה יוליאנה בשירותיה של מרפאת באמונה שנויה במחלוקת. הדבר הביא באמצע שנות החמישים לסכסוך בין הוריה, אשר התגלגל עד למשבר חוקתי. המשבר יושב, אך בעקבותיו פחת כוחה של יוליאנה.

למרות הנכות הראשונית שלה, היא הייתה ילדה מבריקה ומאושרת, עם כישרון רב למוזיקה. כמו כן, היה לה גם כישרון לשפות, וכנערה צעירה הפתיעה את נשיא צרפת, רנה קוטי, בשיחה רהוטה איתו בצרפתית. כמו אחיותיה, היא הצטרפה לתנועת הצופים כילדה צעירה.

בשנת 1963 שינתה הנסיכה מרייקה את שמה לשמה השני, כריסטינה. בגיל 21 היא עברה לקנדה ללמוד מוזיקה קלאסית במונטריאול, ולאחר כמה שנים, היא קיבלה משרת הוראה בבית הספר מונטסורי בניו יורק, שם, בשם כריסטינה ואן אורנז', נפגשה הנסיכה והתחילה מערכת יחסים עם גולה קובני בשם חורחה פרס אי גיירמו, שהיה מורה בהארלם ומלונאי לשעבר. גיירמו נולד בהוואנה ב-1 באוגוסט 1946, לפדריקו חילברטו פרס אי קסטייו ואשתו אדניה מרסדס גיירמו אי מררו.

מכיוון שגיירמו היה קתולי, הייתה אפשרות שהנישואים עלולים לגרום לשערורייה ציבורית בהולנד, כמו זו שהתרחשה בשנת 1964, כאשר אחותה של כריסטינה הנסיכה איריינה נישאה לקרלוס הוגו, דוכס פארמה. לפיכך, הנסיכה כריסטינה, באותה תקופה התשיעית בתור לכס המלוכה ההולנדית, ויתרה על זכויותיה ועל זכויות צאצאיה על כס המלכות לפני שהודיעה רשמית על אירוסיה ביום האהבה 1975.

ב-28 ביוני 1975 התחתנו השניים בהולנד, ולאחר נישואיהם הם התגוררו בניו יורק, אך לאחר מכן עברו להולנד, שם הם התגוררו ליד האג. ב-25 באפריל 1996 התגרשה כריסטינה מבעלה, ולאחר מכן חזרה עם ילדיה לגור בארצות הברית. לאחר מות אמה, גרה כריסטינה בלונדון, ולאחר מכן התגוררה במונטה ארג'נטריו, איטליה.

כריסטינה הקליטה מספר תקליטורים והייתה לה קרן מוזיקה בהולנד. היא שרה בהלוויות של הוריה, ואף השתתפה בקונצרט מחווה לפסטיבל CIMA שנערך באיטליה למלכה יוליאנה, בניצוחו של ז'ורז'ה שאמינה .

כריסטינה נפטרה ב-16 באוגוסט 2019.

## משפחתה
ב-28 ביוני 1975 התחתנה כריסטינה ברומא עם חורחה פרס אי גיירמו, ונולדו להם 3 ילדים:
* ברנרדו גיירמו (נולדה ב-1977)
* ניקולס גיירמו (נולדה ב-1979)
* ג'וליאנה גיירמו (נולדה ב-1981)

## אילן יוחסין

## קישורים חיצוניים

* 

קטגוריה:נסיכות הולנדיות
קטגוריה:בית אוראניה-נסאו
קטגוריה:בוגרות תנועת הצופים
קטגוריה:בוגרי תנועת הצופים
קטגוריה:בוגרי אוניברסיטת חרונינגן
קטגוריה:הולנדיות שנולדו ב-1947
קטגוריה:הולנדים שנולדו ב-1947
קטגוריה:נפטרות ב-2019
קטגוריה:הולנדים שנפטרו ב-2019
You Don't Care About Me

**You Don't Care About Me** (בעברית: **לא אכפת לך ממני**) הוא שיר שהוקלט על ידי הזמרת הקולומביאנית שאקירה, מתוך אלבומה העשירי, *[[Shakira (אלבום)|Shakira]]*. השיר יצא כרצועה ה-3 מתוך האלבום.

בסמוך לצאתו של האלבום, הועלה השיר לספוטיפיי, לאפל מיוזיק, ולשאר רשתות הסטרימינג.

## רקע וכתיבה
השיר נכתב על ידי נאסרי אטוה, אדם מסינגר ושנטל קרביזוק, והופק על ידי שאקירה, מסינגר ואטוה. השיר הוא שיר בסגנון הפופ הלטיני, המספר בתוכו סיפור שבו שאקירה טוענת כי לאהובה כבר לא אכפת יותר ממנה, ומכאן שמו.

האודיו של השיר הועלה ליוטיוב ב-26 במאי 2014, וצבר למעלה מחצי מיליון צפיות. בספוטיפיי צבר השיר למעלה מ-8.3 מיליון השמעות.

## הופעה
בשנה שבה יצא השיר, הופיעה איתו שאקירה במספר מופעים כאשר הבולט ביותר מביניהם התקיים בטקס פרסי המוזיקה של iHeartRadio. לאחר מכן, הופיעה שאקירה עם השיר "23" ועם השיר הזה בקונצרט "Wango Tango" שנערך מדי שנה, בחסות הרדיו של לוס אנג'לס.

## קישורים חיצוניים

## הערות שוליים

קטגוריה:שירי שאקירה
קטגוריה:שירים באנגלית
קטגוריה:שירים שהופקו על ידי שאקירה
יורמה אולילה

**יורמה יאקו אולילה** (בפינית: **Jorma Jaakko Ollila**; נולד ב-15 באוגוסט 1950) הוא איש עסקים פיני. כיהן כיושב ראש חברת האנרגיה ההולנדית-אנגלית "של" (יוני 2006–מאי 2015), מנכ"ל (1992–2006) ויושב ראש (1999–2012) חברת נוקיה. נודע כמי שהוביל את נוקיה להיות יצרנית המכשירים הגדולה ביותר בעולם בשעתו.

## לקריאה נוספת
* איילת כרמל, **תיק אישי:** 40 טייקונים בינלאומיים, ידיעות אחרונות - ספרי חמד - גלובס, 2006. עמ' 14–18.

## קישורים חיצוניים

* 

קטגוריה:אנשי עסקים פינים
קטגוריה:מנכ"לים
קטגוריה:נוקיה
קטגוריה:בוגרי אוניברסיטת אלטו
קטגוריה:בוגרי אוניברסיטת הלסינקי
קטגוריה:בוגרי בית הספר לכלכלה של לונדון
קטגוריה:פינים שנולדו ב-1950